LidanRubinov/Halacha-QA huggingface dataset:
שאלה: שתיית נשים מכוס של הבדלה: אני (אשה) עושה הבדלה, האם אסור לי לשתות את היין? אם כן מה הסיבה?
תשובה: המנהג הרווח הוא שנשים לא שותות מכוס היין של הבדלה אלא יוצאות ידי חובת הבדלה ע"י ההבדלה שמבדיל האיש, אך כאשר נשים מבדילות בעצמן צריכות הן לשתות את יין ההבדלה. בספר תולעת יעקב להחסיד המקובל האלוקי מוהר"ר מאיר ן' גבאי (מהדורת ווארשא תר"ן עמ' ל:) בסוד מוצאי שבת כתב, וכבר ידעת מה שאמרו ר בסוד העץ שחטא בו אדם הראשון גפן היתה, ואמרו מלמד שסחטה ענבים ונתנה לו, והם סורי הגפן נכריה קובעת כוס התרעלה כוס חמתו, וכנגד זה בא לאשה דם נדות סוד הזוהמא שהטיל הנחש בחוה, ולפי שנתכוונה להבדל מאדם על ידי היין אין הנשים טועמות יין של הבדלה. השל"ה מצטט את דברי התולעת יעקב הנ"ל, התוספת שבת מביא את הציטוט מהשל"ה בקיצור, והמ"א מציין לעיין הטעם בשל"ה. ובשו"ת הר צבי הביא הגרצ"פ פראנק זצ"ל את דברי שארו הגאון הגרא ז מלצר זצ ל לתת טעם גם מבחינת הלכה על זה שנהגו הנשים שלא לטעום מהיין של כוס ההבדלה משום דאנו חוששים דשמא הלכה כשיטת האומרים דנשים פטורות מהבדלה, ולשיטה זו האמן שהיא עושה על ברכת האור וההבדלה הוי הפסק בין בורא פרי הגפן שיוצאת מפי הבעל לשתייה, ומעיר הגרצ"פ פראנק זצ"ל דיש לעיין קצת בזה דהרי סוף כל סוף היא חייבת להבדיל מספק, וגם חיוב מספק הוי חיוב ותו לא הוי הפסק. אמנם חשוב לציין את דברי הערוה"ש שזה לא דין אלא מנהג בעלמא שלא כולן חוששות לזה, וכ"כ בשבט הלוי דהוא הקפדה בעלמא, ואין בכחה לדחות מה שהוא מן הדין. (תולעת יעקב מהדורת ווארשא תר"ן עמ' ל: "סוד מוצאי שבת", של"ה ח"א דף קב: במסכת שבת סוף פרק תורה אור, ובתו"ש ס"ק ה מביא הטעם בקיצור, מ"ב רצו ס"ק ו ממ"א שם ס"ק ד ומציין לעיין הטעם בשל"ה, ערוה"ש רצו סעיף ה, הר צבי או"ח סו"ס קנד, שבה"ל ח"ד סימן נד אות ז, שש"כ פרק ס סעיף לח). הרב משה ליב הלברשטט
שאלה: צד קביעת המזוזה ביציאה למרפסת: בביתי ישנה מרפסת מקורה עם מעקה סביבה. הפתח משמש אותי ליציאה למרפסת לישיבה וארוח וגם לצורך אכילה, הפתח אינו מהווה כניסה לבית. שאלתי באיזה צד לקבוע המזוזה?
תשובה: יש להתייחס למרפסת כעין חדר מחדרי הבית ולכן יש לקבוע את המזוזה מצד ימין של הנכנס למרפסת.
שאלה: כיסוי תבנית אלומיניום בשבת: האם מותר לכסות תבנית אלומיניום חד פעמית בנייר אלומיניום אך הנייר לא רק מכסה מלמעלה אלא מוצמד אל התבנית גם מכל הצדדים עד למטה עד לתחתית. התבנית מונחת על פלטה של שבת. האם יש כאן בעיה של הטמנה? ואם כן, האם מותר לאכול האוכל שבתבנית בשבת?
תשובה: לא נראה לי שזה הטמנה, זה כמו חלק מהכלי.
שאלה: להניח סיר על שיש: האם מותר להניח סיר פרווה לוהט על שיש חלבי ואח"כ על שיש בשרי?
תשובה: אם זה יבש אין בעיה.
שאלה: אופנת בנים לבנות: האם מותר לבת ללבוש חולצה שכתוב על הפתקה שבפנים "אופנת גברים", אך מבחוץ אין מאפיין ששיך לגבר. TSHIRT (חולצת טריקו אחידה, שרוול ארוך) או שיש בכך "לא ילבש")?
תשובה: אם לא ניכר שזה חולצה של גברים - אין בעיה.
שאלה: זמר שמרקיד מעורב: האם זה נכון שלזמר שמרקיד מעורב או זמר ששר בערבי שירה שיושבים ישיבה מעורבת - אסור לו להיות חזן והוא פסול לעדות?
תשובה: אני לא יודע אם הוא פסול לעדות אך ברור שמה שהוא עושה זה לא ר כיוון שהוא מסייע לדבר עבירה.
שאלה: כניסת ויציאת השבת: 1)האם מותר להתפלל ערבית של צאת שבת בפלג המנחה? 2)האם אפשר בין כניסת שבת לשקיעה לעשות מלאכה אם לא קיבלתי את השבת?
תשובה: 1. בעיקרון כן, כמו בכל יום. אלא שאסור לעשות מלאכה עד צאת שבת. נוהגים כך רק בשעת צורך גדול. 2. זמן כניסת שבת המופיע בלוחות הוא הזמן המקובל להדליק נרות ולקבל שבת. נשים מקבלות שבת כשמדליקות נרות ואילו הגברים לא. לכן, אפשר לעשות מלאכה עד כמה דקות לפני השקיעה, אם לא קיבלת שבת או שבבית הכנסת שלך לא אמרו "מזמור שיר ליום השבת".
שאלה: העברת עץ ערלה בחו"ל: כידוע, גם בחו"ל ערלה מדאורייתא ומ"מ ספיקו מותר. יש לנו עצי אתרוגים בחו"ל שנשתלו בשקיות נקובות לפני ט"ו באב ורצוננו להעבירם לשתילה באדמה במקום אחר, אך יש צורך להעבירם מעל כביש זפת או ביטון במכונית או בעגלה. בכל מקרה יש לנו אפשרות לשתול תוך 24 שעות ממתי שילקחו העצים ממקומם הראשון. מחכה לפסק אפשרות להתייעץ.
תשובה: העברה זמנית במכונית לא מהווה חציצה (אפילו בארץ) על פי פסקו של הגרש"ז אויערבאך זצ"ל. על כן, בחו"ל בודאי שאין צורך להחמיר בכך. בודאי יש להקפיד שלא יתפורר הגוש בזמן השתילה. כתיבה וחתימה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מחפש סנדק בת : איך אני מוצא סנדק בת למשפחה נזקקת?
תשובה: סנדק זו מצווה גדולה ורבים ישמחו להיות סנדק גם בלי לקבל ת על כך. פנה לרב השכונה.
שאלה: מציאת קמע ברחוב: בעלי מצא קמע מזהב ברחוב. אין שם ואין כתובת מה עושים במצב כזה?
תשובה: שייקח את זה לצורף שיכין מזה טבעות בשבילך.
שאלה: יחוד כשרוצים להתגרש : אני נשוי פעם שלישית והגעתי להחלטה להתגרש. האם מותר לנו לשהות או לישון באותה דירה או שאחד מאיתנו צריך לעזוב את הבית ולא לישון בבית?
תשובה: אם אשתך מודעת להחלטתך להתגרש מותר לכם להמשיך לחיות יחד. כדאי לך לפנות ליעוץ מיקצועי שיתן לך כלים ועצות טובות לחיי זוגיות טובים. יהי רצון שישכון ה בביתכם ותהיו שמחים זה בזו. הרב מיכאל יומטוביאן
שאלה: המרחק בין כלאי ירקות: אני מעוניין לברר את שיעור ההרחקה בין המינים הבאים: לואיזה, נענע, לימונית ומלסיה כאשר הם שתולים בקרקע (שתילים בודדים).
תשובה: בין כל שתיל צריך להיות 15 ס"מ. כתיבה וחתימה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מנחת יעקב לעשו: מדוע שולח יעקב לעשו דווקא מאתיים עיזים ועשרים תיישים וכו, מה משמעות המספרים הללו?
תשובה: לא מצאתי דברים מפורשים אולם על פי הפרשנים ניתן להסביר כך: ישנה מחלוקת בין שני פירושים שמביא רש"י על פסוק טז. לפי הפשט היו 30 גמלים ו-30 בניהם, יחד 60. ולפי מדרש האגדה היו 30 יחד. לפי הפירוש הראשון יוצא סך כל המנחה ששלח יעקב לעשו 580 בהמות. בגימטריה זה יוצא "תקף" ומסביר האור החיים הקדוש שזה רמז בכדי לשבור תוקפו של עשו. לפי פירוש האגדה, סך כל הבהמות היה 550. ומסביר רבינו בחיי בשם רבינו חננאל, שזה כנגד 550 שנה שמלכה מלכות עשו לפני מלכות ישראל. זה החשבון הכולל. את חשבון הפרטים (למה דווקא 200 עיזים וכו') מסביר רש"י שכך דרך הבהמות, שמאתיים עיזים צריכות 20 תיישים ועל דרך זה כל שאר הבהמות.
שאלה: האם מותר ללכת לבני עקיבא: ברצוני לדעת האם מותר ללכת לבני עקיבא לפי כל הדעות?
תשובה: לא סיפרת מה אתה עושה בבני עקיבא ומה לדעתך הבעיה. אם כוונתך לכך שבבני עקיבא יש פעולות של בנים ובנות, אזי בוודאי שיש רבנים שאוסרים ללכת. אולם יש עוד יותר רבנים בציבור הציוני אמוני שדנים לגופו של סניף ולגופו של חניך. לכן אתה צריך לשאול רב שתוכל לספר לו פרטים נוספים.
שאלה: מכירת טלוויזיה: בביתנו יש טלוויזיה, אני ואישתי מעוניינים להוציאה מביתנו, ב"ה. רציתי לשאול מס שאלות בבקשה. 1. האם מותר למכור אותה, האם אני נחשב כמסייע לדבר עבירה? 2. בהמשך לשאלה הקודמת, אני מנוי לחברת טלוויזיה שבעקבות הוצאת הטלוויזיה אני אאלץ לשלם קנס, האם מותר לי להעביר את המנוי לאדם אחר (על מנת להיפטר מהקנס) שבלאו הכי יהיה מעוניין לקבל את השירותים של אותה חברת טלוויזיה? 3. שאלה זו רלוונטית רק אם מותר למכור את הטלוויזיה- אם החלטתי לתרום את הטלוויזיה לביהכנ"ס, האם אני נחשב כחסר אחריות מאחר שמצבי הכלכלי לא שפיר עם מינוס די גדול? אנחנו זוג 2. לתשובתכם אודה ובמיוחד לכבוד הרב שליט"א.
תשובה: 1. זה מסייע לדבר עבירה, אולם ניתן למכור למי שאינו יהודי. 2. זה מסייע לדבר עבירה, עדיף שתספוג את ההפסד.
שאלה: גזל או הפקר?: הלכתי לאיקאה, זה מקום שקונים רהיטים לבית. בדרך לקופה הייתה אישה מלפני שקונה ומיד אחריה אני. לאחר שסיימתי והלכתי להכניס את הדברים לאוטו ראיתי שאישה שכחה חפץ מסויים. חיכיתי במקום 10-15 דקות כדי לראות אם היא תגיעה והיה כבר מאוחר בלילה והיו אנשים בסביבה עד שלבסוף לקחתי את זה הביתה ועכשיו אני לא יודע מה לעשות עם זה. האם זה גזל? אין לי דרך להשיב לה את זה כי לי מספר טלאפון שלה ולא כלום.
תשובה: זה לא גזל אבל אסור לך להשתמש בזה אלא עליך לקיים מצוות השבת אבידה. תתקשר לשרות הלקוחות של איקאה ותודיע להם שמצאת את החפץ, יש סבירות שהיא תתקשר לברר אם שכחה שם את החפץ (אולי יש להם מחלקת אבידות). בנוסף, תתלה מודעות או תפרסם באזור איקאה את המציאה.
שאלה: סליחות בשעות העבודה: אני מתחיל לעבוד כל יום משעה 4:30 בבוקר ואצלי באזור מתקיימים הסליחות משעה 6 בבוקר, מה אני יכול לעשות?
תשובה: אם אינך יכול לומר סליחות במנין תקום מעט קודם ותאמר את עיקר הסליחות, וכמובן שביחיד לא אומרים י"ג מידות (אלא אם כן אומרים אותם בטעמים).
שאלה: מתי מותר לאכול את הפירות?: נטעתי עצי פרי בגינה. חלקם בחודש שבט שנת תשס"ז וחלקם בחודש אב (לפני ט באב ) בשנת תשס"ז. מתי אני יכול להנות מפירותיהם, מה קורה עם הפירות שישנם כבר על העצים?
תשובה: כל הפירות שנמצאים כעת על העץ הם נטע רבעי (מלבד לימון). לפחות ספק נטע רבעי, ועל כן אם הדבר מסופק כדאי להפריש תרומות ומעשרות כדין (מעשר שני) וכן לחלל נטע רבעי. כתיבה וחתימה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חוב כספי לאחר שנת שמיטה: שאלתי את הרב את השאלה הבאה: התקשרו אלי ממרפאת שיניים ודרשו ממני לשלם חוב שלטענתם נותר. אני לא זוכרת שאני חייבת להם משהו, ובעיקר- החוב הוא מלפני 3 שנים! שאלתי למה נזכרו רק כעת לדרוש אותו והפקידה ענתה לי שהיא לא מזמן נכנסה לעבוד שם, עשתה בדיקה במחשב ואז ראתה את זה. שאלתי היא האם עלי לשלם חוב זה למרות שאינני זוכרת ולמרות השנים שחלפו? נ.ב. היום לצערינו ישנן דרכים שונות ומקוריות לעשוק בן אדם, במיוחד ע"י כרטיסי אשראי וכד' תשובת הרב: לכאורה המרפאה טוענת טענת ברי (וודאית) ואת טוענת שמא (אולי). ולכן עלייך לשלם. ברצוני להוסיף על השאלה: שכחתי להוסיף בשאלה את נושא השמיטה, כי הרי ישנו עניין של שמיטת כספים. המרפאה בוודאות לא עשתה פרוזבול (!)- זהו רופא פרטי יחיד שעובד עם מזכירה בלבד והוא אינו שומר תורה ומצוות. האם אני עדיין צריכה לשלם?
תשובה: לא מדובר בהלוואה, שכר פועל אינו נשמט בשמיטה.
שאלה: קניית טלית לחתונה: האם מותר שאם הכלה תקנה לחתן לעתיד טלית חדשה כמתנה לאירוסין?
תשובה: מותר.
שאלה: הכשרת כבד במיקרוגל: ראיתי שהרב התיר לצלות כבד במיקרוגל. בספרים שונים ראיתי שאסרו את הדבר בגלל שקרני המיקרו מבשלות את הדם בתוך הבשר והוא אינו יוצא. האם הרב יכול להסביר לי את היתרו?
תשובה: יש לבדוק את הנושא, אם אכן הדם לא יוצא בשעת חימומו אז אי אפשר לצלות את הכבד במיקרו.
שאלה: שקית הפרשות לאחר ניתוח מעי הגס: לפני כחודש עברתי ניתוח להסרת פוליפ במעי הגס. לאחר הניתוח חוברתי לשקית הפרשות, שלדברי המנתח אהיה מחובר אליה במשך 7 עד 10 שבועות. עד היום הייתי חלש מאד והתפללתי בבית. כעת אני מרגיש הרבה יותר טוב ורוצה מאד להגיע לבית הכנסת. גם רבים מהמתפללים רוצים מאד שאגיע לבית הכנסת. שאלתי רב אחד, ולדעתו לא ראוי שאלך לבית הכנסת כשאני מחובר לשקית. האם אוכל להכנס לבית הכנסת גם בתקופה הזאת שאני מחובר לשקית?
תשובה: אם שאלת רב אחד, עליך לקבל את דעתו אא"כ לא התכוונת לקבל את דעתו. במקרה האחרון, אם השקית אטומה ולא מורגש ריח והיא מכוסה מתחת לבגדים - מותר לך לבוא לביהכנ"ס.
שאלה: תלמידי חכמים במלחמת מצווה: ראיתי שהרב יחיאל מיכל טוקצינסקי כתב שתלמידי חכמים פטורים ממלחמת מצווה. האם זו דעת רוב הפוסקים?
תשובה: הלכתית אין פטור לבני תורה ממלחמת מצווה. במלחמת השחרור הרצי"ה הורה לכל בני הישיבה להתגייס ולשמור על המדינה.
שאלה: בעלי שמות שוים תחת אותה קורת גג: אני מתגוררת בדירה עם שתי שותפות כאשר לאחת מהן אותו השם כמו שלי. האם זה יכול להשפיע על המזל או הדין של כל אחת מאיתנו?
תשובה: אין בכך שום בעיה ואינך צריכה לחשוש.
שאלה: כנס חגיגי בעשרת ימי תשובה: האם יש מניעה לקיים בימים שבין ראש השנה ליום כיפור כנס חגיגי עם ארוחת ערב חגיגית?
תשובה: אין מניעה הלכתית, אולם לא הייתי אומר שזה ראוי. עדיף לעשות אירוע כזה בחול המועד סוכות.
שאלה: סליחות בנוסח אבותי וכוונה: מה עדיף? סליחות בנוסח אבותי במניין עם קצת כוונה או סליחות שלא בנוסח אבותי במניין עם כוונה או אולי לומר סליחות בנוסח אבותי ביחיד עם כוונה?
תשובה: יותר חשוב להגיד את הסליחות בכוונה ולכן איפה שאתה יכול לכוון יותר שם תגיד את הסליחות. אם אתה מתפלל ביחיד לא תוכל להגיד את שלוש-עשרה מידות.
שאלה: לא ידוע לאן לתת את התרומה: אני עובדת במזכירות בבית ספר ובזמן הלימודים מישהו תלה פתק התרמה לילד חולה. תלמידה העבירה למזכירות 5 ש"ח עבור הילד החולה. חיכינו שיצטבר סכום נוסף אך זה לא קרה ועד שהגענו לטפל בסכום זה, כבר הורידו את הפתק ואנחנו לא יודעים על איזה ילד מדובר (הורידו את הפתק על הילד). מה לעשות עם 5 הש"ח?
תשובה: אפשר לייעד אותו לעזרא רפואית של ילד אחר שיזדקק לזה.
שאלה: כשרות בד"צ לונדון: האם יש למישהו מהרבנים היכר עם כשרות בד"צ kf לונדון, האם יש אמנם בד"צ שכזה והאם נחשבת כשרות זו כמהודרת לפי ההגדרות המקובלות בארץ או שמא ככשרות רגילה?
תשובה: כשרות KF היא כשרות מהדרין.
שאלה: פדיון הבן לנולד מתרומת זרע: האם צריך פדיון הבן למי שנולד מתרומת זרע ולא ידוע מי האב? אם כן - מי מחוייב במצוה? מה הפרוצדורה?
תשובה: הבן חייב בפדיון אלא שאין כאן אב ידוע. הפדיון נעשה ע"י בי"ד.
שאלה: נסיעה לחו"ל וכשרות: 1.ראיתי בירה עם כשרות KF מה זה אומר? 2.מותר לקנות בחו"ל מוצר כשר ממקום לא כשר? 3.מותר לקנות בחו"ל ירקות ופירות מכל מקום? 4.אם אני שוכר דירה אז אני צריך לנקות את המקרר כי אולי שמו בו מצרך לא כשר?
תשובה: 1. זאת כשרות הקהילה החרדית בלונדון, כשרות טובה ומהודרת, צריך שיהיה אישור הרבנות הראשית לישראל. 2. כן. 3. כן, אם הם לא מצופים בדונג וכדו'. 4. אם אין חשש שתקח מהמוצר הלא כשר אין חובה להוציאו מהבית. כתיבה וחתימה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נישואי כהן לבת שנולדה מפונדקאות: כידוע שתי שיטות לזהות האם במקרה של פונדקאות, ומכיון שחוששים לשתיהן מגיירים לחומרא גם ילדים שנולדו מפונדקאית גויה (גם כאשר בעלת הביצית הינה יהודיה). האם במקרה כזה - בת שנולדה להורים יהודים מפונדקאית גויה - תהיה מותרת להינשא לכהן?
תשובה: לפי הנחתך, שמעמדה מסופק, היא אכן אסורה לכהן. אולם הדעה נוטה יותר לדעה שבעלת הביצית היא האם, ולהנחה זו הבת כשרה לכהונה. לכתחילה מומלץ שלא תיצור קשר עם כהן.
שאלה: ברכת ברוך שפטרני: ידוע לי שהרב פוסק לומר ברוך שפטרנו בשם ומלכות. מצד שני, איני רוצה להתמיה את הציבור כיוון שזה לא מקובל בדרך כלל. מה לעשות?
תשובה: אנשים צריכים לדעת שיש דעה כזו.
שאלה: קריאת תהילים בקביעות: אני קורא כבר כמה שנים בכל יום כמה פרקי תהילים ספציפיים אך מלכתחילה לא לקחתי על עצמי להגיד אותם בכל יום. האם זה נחשב כנדר עכשיו ואסור להפסיק?
תשובה: זה לא נחשב נדר, מכיוון שאתה עושה התרת נדרים כל ערב ראש השנה ומוסר שם מודעה שמכאן ואילך דברים כאלו לא ייחשבו נדר גם אם לא תגיד עליהם בלי נדר.
שאלה: ברכת הגומל כל 72 דקות: אני בחורה ספרדיה. בזמן האחרון יצא לי ליסוע הרבה נסיעה מעל 72 דק - בין אם זו נסיעה רצופה ובין אם הדק הצטרפו בנסיעה הלוך וחזור. אבי אמר לי שהספרדים נוהגים לברך על נסיעה כזו ברכת הגומל. כבר כמה פעמים שהלכתי לבית הכנסת ובירכתי הגומל. אלא שהעניין לא כל כך נעים לי, כיוון שהברכה אמורה להיות בנוכחות עשרה גברים ובתקופה הזו יוצא שכמעט כל שבוע אני נוסעת נסיעה כזו ארוכה. בנוסף, ראיתי בספר של הרב אליעזר מלמד כי לפי הכלל- ספק ברכות להקל- נכון שגם הנוהגים כמנהג יוצאי ספרד לא יברכו הגומל על נסיעה של 72 דק. ורק מי שמנהג אבותיו לברך יכול להמשיך במנהגו. אז שאלתי את אבי אם זה נחשב שמנהג אבותיי הוא לברך, והוא אמר שכן. למרות שרק בתקופה הזו זכור לי שבירכתי הגומל על נסיעה ארוכה. לכן רציתי לשאול, האם אני יכולה להחליט שאני הולכת לפי הכלל של - ספק ברכות להקל, וכך לא אצטרך לברך הגומל על נסיעה כזו? ו עוד שאלה- אני קצת מרגישה לא נעים עם עצם השאלה- כי היאך אני מבקשת לא להודות לה על טובה שעשה עמי, אז אולי הרב יוכל לתת לי עצה מה כן לעשות במקום הברכה (כמובן אם זה ר שלא אברך).
תשובה: אם אביך אומר שזה מנהג אבותיך תעשי כפי שהוא אומר לך, ומה גם שנכון שכך נוהגים הספרדים ואת ספרדיה, ולא שייך לומר בזה ספק ברכות להקל. ולכן לענ"ד את צריכה לברך ומספיק לברך פעם אחת בשבוע ולכוון על שאר הנסיעות של כל השבוע, ואם יש אדם אחר שמברך ברכת הגומל את יכולה לצאת על ידי ברכתו, כדין שומע כעונה.
שאלה: סיור סליחות באבל: יש בחורה שנמצאת בשנת אבלות על אביה. האם מותר לה לנסוע לירושלים לסליחות? נסיעה שכלולה בהנאה, אכילה במסעדה וכו.
תשובה: מותר לנסוע לסליחות ולסיור סליחות אך לא למסעדה.
שאלה: הסתכלות בדייט: במידה וזוג יוצאים בצורה רצינית לקשר של נישואין (התכנון שבערך יצאו כשנה). הבנתי שמותר להסתכל באישה כדי לדעת אם רוצים להנשא. 1. האם ההסתכלות היא גם דרך הנאה? (אבל בלי הרהורי זנות) 2. והאם מותר להסתכל עליה במשך כל התקופה או שהכוונה רק בפעם הראשונה?
תשובה: מותר להסתכל רק כדי לראות שהאישה מוצאת חן. לא להסתכל לשם הנאה אלא לשם התחושה הוודאית שהאישה נאה בעיניו. לאחר שיש וודאות אין להסתכל לראות ביופיה אלא רק מבט בעלמא כדי שהאישה תרגיש בנוח ולא תרגיש ריחוק בכך שלא מסתכלים עליה.
שאלה: הפעלת כיריים קרמיות בחג: האם מותר להשתמש בכיריים קרמיות בחג?
תשובה: מותר.
שאלה: צמיד אלקטרוני בשבת: רכשתי צמיד המשמש בעיקרו למדידת מהירות ומרחק במהלך ריצות (הוא מכיל רכיב נשלף, דיסק און קי, שמתחבר לאחר השימוש למחשב). בנוסף, על צג הרכיב הנשלף מופיע גם שעון אך ודאי שאין זה שימושו העיקרי. האם מותר לעונדו בשבת לצורך ראיית השעה (בדומה למה שפסק הרב לגבי פלאפון) או שלא?
תשובה: עליך לחשוב מפורשות בערב שבת שאתה מייחד אותו לשבת לצורך שעון. אם יש אפשרות להוציא את הרכיב הנשלף עדיף להוציא אותו.
שאלה: להמתין אחר בשר ועוף: ברצוני לדעת משך השהות אחר אכילת בשר בקר לצורך אכילת חלב, והאם יש חילוק בזמן השהות באכילת עוף?
תשובה: אם אין למשפחתך מנהג אחר, יש להמתין 6 שעות בין אכילת בשר (בקר או עוף) לבין אכילת מוצרי חלב.
שאלה: טבעת נישואין: האם מותר להרחיב את טבעת הנישואין?
תשובה: כן.
שאלה: אכילת קלחי תירס: ראיתי כאן באתר שלפני כ 7 שנים נשאלו רבנים מהמכון על אכילת קלחי תירס כמו שהוא, וענו שהקלח נגוע ולכן יש לאכול רק גרגירים. בשבת שעברה כתב הרב שמואל אליהו באחד מעלוני השבת שניתן לאכול קלחי תירס רק שיש לבדוק תוך כדי האכילה. שאלתי היא, האם משהו השתנה מאז לפני 7 שנים? כמו כן, האם ניתן באמת לסמוך על דרך אכילה זו ולבדוק תוך כדי אכילה.
תשובה: לדעתנו אין לאכול קלחי תירס אלא רק גרגירים שטופים. כתיבה וחתימה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לשון "סהדי במרומים": האם הביטוי "סהדי במרומים" מהווה לשון שבועה, ומה דינו של מי שאמר אותו על שקר ודאי?
תשובה: זה ביטוי של שבועה, ומי שאומר זאת על שקר אז הוא נשבע לשקר. מה נחשב נדר?
שאלה: להעלות את אבא לתורה: אם אני מעלה לתורה את אבי, איך אני אמור להעלות אותו בשמו או סתם "אבי מורי"? וגם נוגע לאחי, כלומר, פלוני בן אבי מורי או בשמו?
תשובה: תגיד אבי מורי על אביך, ופלוני בן אבי מורי על אחיך.
שאלה: הרב מרדכי אליהו: כבוד הרב מאז פטירת מר"ן ע"ה אני מרגיש חסר נורא ויתום ולפעמים אני בוכה ומנסה להתגבר אך קשה לי נורא. אשמח לקבל עצה ורציתי לדעת אם הרגש שלי הוא חיובי ומסמל משהו.
תשובה: יש לך נפש טהורה. החיבור והקשר שהיה לך עם הרב כנראה נגע במקומות של אמת. ח אמרו גזירה על המת שישתכח מן המת, וכוונתם שהצד של הצער ילך ויתמעט עם הזמן. אולם עצם הנשמה והאישיות במיוחד של אדם גדול הולכות ונהיית יותר משמעותית גם לחיים במרחק ממציאותו של הצדיק. לימוד בתורתו ובדבריו הם אלו שצריכים לעודד את האדם. מעבר ללימוד בתורתו עליך להיות קשור לרב, יתכן מתלמידיו, שהוא יהיה לך בחינת "עשה לך רב". "יפתח בדורו כשמואל בדורו". בשורות טובות.
שאלה: התרת נדרים על גרביים : נהגתי לגרוב גרביים מילדות בגלל כללי ביה"ס ובאיזשהו שלב בתיכון עברתי לגרוב גרביים קצרות (שמכסות רק את האצבעות), האם עלי לעשות התרת נדרים אם אני מחליטה להפסיק לגרוב גרביים, האם זה נחשב כנדר (בתיכון זה נעשה מרצוני)?
תשובה: הדין תלוי במחשבה שהייתה לך בזמן שעברת ללבוש את הגרביים מרצונך. אם חשבת אז שמצד הדין את צריכה ללבוש גרביים, ועכשיו את יודעת שמצד הדין אינך צריכה ללבוש גרביים - את לא צריכה הפרת נדרים. אולם אם בשעה שהתחלת ללכת מרצונך עם גרביים ידעת שמדובר בחומרה ולא בעיקר הדין את צריכה לעשות עכשיו הפרת נדרים.
שאלה: אלו מוצרים ניתן לאכול בחו"ל: אני עומד לטוס עם אשתי בע"ה לבולגריה בשבוע הבא ורציתי לשאול מה ניתן לאכול שם ללא תעודת כשרות, כגון: הסתמכות על פסק הרב משה פיינשטיין בנושא חלב עכו"ם וכדו?
תשובה: חלב עכו"ם זה בעיה וצריך להחמיר, ניתן לאכול פירות וירקות. לגבי לחם, צריך לוודא שבאותה מדינה לא מורחים את התבניות עם שומן של איסור.
שאלה: תגובה לפסיקה בעניין טבעת לגבר: לפני כחודש נשאל כבוד הרב לגבי טבעת נישואין לגבר, וענה ש"זה לא ראוי. כל העניין הזה נלקח מהגויים ואין בזה שום דבר, לא טעם ולא ריח." אני אברך בישיבה גבוהה ומשלב לימודים באקדמיה, ומקפיד לענוד טבעת מיוחדת לגברים (שלכאורה אין בה איסור לא ילבש) לשם "ולפני עיוור לא תתן מכשול", וכמו שדרשו ח "לפני עיוור בדבר", דהיינו בפני בנות כיתתי שלא יהרהרו ויכשלו בי חלילה. שאלתי רבנים שונים וכולם חיזקו את ידיי ואמרו שפסקו כך לנשואים רבים הלומדים או עובדים בחברה מעורבת. האם מטעם זה של לא להכשיל את בנות ישראל כן ראוי לגבר לענוד טבעת? השאלה נשאלה בהמשך לשאלה "טבעת נישואין לבן תורה"
תשובה: אני הבנתי את השאלה שנשאלה אז שמדובר בטבעת שהכלה שמה לחתן בחופה ועל זה עניתי. בכל מקרה אינני חושב שהטבעת עוזרת לשמירה במציאות היום. אם אתה חושב שזה עוזר אתה יכול ללכת עם טבעת.
שאלה: חזרה על מילים בתפילה: אני עתיד להיות שליח צבור בימים הנוראים ורציתי לדעת בצורה מפורטת האם יש צד היתר לחזרה על מילים בתפילה בחזרת הש"ץ או בפיוטים? (ראיתי גם רבנים שעושים זאת וברצוני לדעת אם יש על מה לסמוך ואם יש חילוק בין מילות התפילה עצמה להוספות או לפיוטים)
תשובה: איפה שיש שם ה' וודאי שאסור לחזור. איפה שאין שם ה' יש על מי לסמוך.
שאלה: כלים בשריים וחלביים שהודחו במדיח כלים : מה הדין של כלי בשר וחלב שהודחו בו זמנית במדיח? (האם אין לחשוש לשאריות מזון שלא נפגמו על ידי הסבון?)
תשובה: בדיעבד אין לאסור.
שאלה: מדוע שבט שמעון לא מוזכר בברכת משה?: בפרשת ויחי יעקב אבינו מזכיר את שמעון ולוי בברכותיו, על אף מה שמוזכר בברכות הוא מוצא להזכיר אותם, אך משה רבינו כאשר הוא מברך את עם ישראל אינו מוצא להזכיר את שבט שמעון. אמנם יש כמה שתרצו ששבט שמעון מובלע בתוך שבט אחר, אך זהו תירוץ שלא כ"כ מובן כי הרי גם ללוי אין בדיוק נחלה והוא ג"כ מובלע בתוך שבטים אחרים ובכל אופן הזכירו אותו. וכן ישנו תירוץ שמזכיר הספרי בגלל החטא בשיטים, שהחטא נעשה ע"י נשיא שמעון, ולכן משה לא הזכירו. אך עם יעקב אבינו הזכיר את לוי ושמעון על מה שהם עשו מדוע לא מוצא לנכון משה להזכיר את שמעון ולהכניסו בברכות? א"כ, מדוע מהבחינה הרוחנית וכן הגשמית לא ראוי שמעון לקבל ברכה ממשה?
תשובה: כפי שהזכרת, ההסבר המקובל הוא ששמעון גם אחרי הגערה של יעקב אבינו בברכותיו לא הפנים את הסכנה שיש בכוח העזות שבתוכו. בניגוד ללוי שהשתמש בכוח העזות לעזות דקדושה  בחטא העגל  השתמש שמעון בכוח העזות לעזות דטומאה  בעל פעור. לכן התיקון של שמעון שלא יהיו בני שמעון מבורכים פני עצמם במנותק משאר השבטים. יש להבליע את ברכתו בתוך שאר השבטים. זוהי הוראת חיים לשבט שמעון שהתיקון שלו יהיה בפיזור כוחו בין שבטים אחרים. טוב שלכל שבט יהיה מעט מהעזות של שמעון. כששמעון מחובר לכוחות אחרים גם העזות שבו מתמתקת.
שאלה: משניות לרפואת החולה: אלו משניות ספציפיות אפשר ללמוד לרפואת החולה?
תשובה: בתהילים יש מזמורים שיותר מתאימים לרפואת חולה אולם במשניות אין עדיפות. כל משנה שאתה לומד לזכות החולה ולרפואתו מועילה, ככל לימוד תורה לרפואתו.
שאלה: חוסר או עודף בכריכות הציצית : אם נתגלה באחת או יותר מכנפות הציצית שחסר כריכות או שיש יותר כריכות בציצית (לדוג : אם כורכים כך- 7,8,11,13 והתגלה שבמקום 13 יש 14), האם זה פוסל את הציצית? והאם יש עניין לתקן זאת עצמאית (עם אמירת "לשם מצוות ציצית")?
תשובה: זה אינו פוסל את הציצית אולם לכתחילה יש עניין לתקן את הכריכות.
שאלה: שעשה לי כל צרכי   על קרוקס: האם נעליים או סנדלי בד אשר ביוהכ פ או בט באב נועלים ללא ברכה, צריכים לברך בימים כתקנם שעשה לי כל צרכי? (מדובר בקרוקס, נעלי בד סקאי כאלה שאינם מעור בע ח)
תשובה: יש לברך כל יום, כיוון שרבים מן הראשונים אמרו שמברכים שעשה לי כל צרכי על פי מנהגו של עולם.
שאלה: תפילת מנחה בשבת לנשים: כאשה אני מקפידה על תפילות שחרית ומנחה ביומיום, כדי לצאת ידי חובת שתי תפילות. האם בשבת יש להסתפק בערבית של שבת ושחרית ומוסף בבוקר או שיש מעין נדר בהתמדה בתפילות שחרית ומנחה דווקא וזה מחייב גם בשבת?
תשובה: יותר חשוב להתפלל שחרית ומנחה, מכיוון שיש שיטות שנשים פטורות מתפילת מוסף. ולכן אם ח אמרו שצריכים להתפלל שתי תפילות בכל יום, וודאי שהכוונה לשחרית ומנחה.
שאלה: "בורא נפשות" באמצע השתייה: נלמד שעל פי ההלכה שתיה מתמשכת תחת אותה קורת גג אינה מחייבת ברכות שלפני ולאחרי שוב ושוב בכל שתייה אלא רק לפני יציאה מהמקום. אם בינתיים נאכל מאכל שברכתו שהכל, ונאמרת ברכה אחרונה עליו, האם אוטומאטית הברכה האחרונה כוללת גם את השתייה ועליי לברך שוב שהכל על השתיה בהמשך היום?
תשובה: תתכוון בברכת בורא נפשות שתפטור רק את המאכל ולא את השתייה.
שאלה: אכילת ירקות עלים בהכשר אחר: לאחרונה פורסמו שמות החברות לגידול ירק, שניתן לסמוך על כשרותן, כגון חסלט, יק מ, וכדו. מה לעשות אם מתארחים לסעודה בבית שבו לא מודעים לנתונים הנ ל והם משתמשים בעלים בהכשר אחר?
תשובה: אם זה ירק מהקבוצה השניה אפשר להקל במבושל. ירק מהקבוצה השלישית דינו כירק רגיל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מים רותחים מקומקום על בשר וחלב: האם מותר לשפוך מים רותחים ישירות מקומקום חשמלי על תבשיל בשרי שהוא חם ובתהליך של בישול ואחר כך להוסיף מים מהקומקום החשמלי על תבשיל חלבי?
תשובה: לא צריך לחשוש עד כדי כך.
שאלה: נישואין עם אבי ילדי: אני בת 48 גרושה. העניין הוא שילדתי בגיל 25 את בתי הבכורה למי שהיה חבר חיים שלי ומסיבות שונות לא נישאנו מעולם. עד גיל 36 חיינו כמשפחה לכל דבר ועניין ונולדו לנו עוד בת ושני בנים סה"כ ארבע. לפני ארבע שנים נישאתי בשנית למורת רוחם של ילדי שעשו לנו את המוות והפכו את חיינו לגיהנום עד שבעלי החליט להתגרש, ועשינו זאת בהסכמה. אבי ילדי נשאר רווק כל חייו, ואת הילדים גידלנו באופן מוסכם חצי משמורת לו וחצי משמורת לי ללא דמי מזונות לשום צד. גם בענייני רכוש נפרדנו בהסכמה. לפני שלושה חודשים נפגשנו, אני ואבי ילדי בלחץ הילדים (שבגרו) והחלטנו לחזור ולנסות לחיות חיים משותפים. אני מסכימה רק בתנאי שנינשא כדת. למרות שאני בעלת רכוש ואבי ילדי בעל רכוש אני חושבת שנסתדר. האם העובדה שלא נישאתי לאבי ילדי מעולם ולמרות שנישאתי לאיש אני יכולה להינשא או כפי שנמסר לי מכיוון שחייתי חיי משפחה אם גבר למרות שלא נישאנו אני הייתי נחשבת לרעייתו ללא כתובה ואז אני למעשה נמצאת במצב של גרושה שנישאה לאחר ומבקשת לחזור לבעלה הראשון?
תשובה: ראשית אציין, שחיים של זוג ללא חופה וקידושין הוא דבר אסור ונחשב לעבירה חמורה מצד עצמו מעבר לאיסור חיי אישות עם אישה נידה. על עבירה חמורה זו אתם צריכים לשוב בתשובה. אמנם אישה שנישאה לאדם ונתגרשה ממנו ונישאה לאחר אסורה לחזור לבעלה הראשון לאחר שנתגרשה מהאחרון, אך דין זה נכון רק כשהאישה היתה נשואה לראשון ולא כשחיה איתו ללא חופה וקידושין. לכן לפי מה שאת מתארת מותר לכם להינשא. הרב מיכאל יומטוביאן
שאלה: תפירת רצועות התפילין: האם מותר לתפור את רצועת התפילין שנקרעה? איפה ניתן לתפור? (מבחוץ או מבפנים) באיזה אזור של התפילין?(בגרדומין או בקשר עצמו) ובמה ניתן לתפור?(פתיל, בגידים, בחוטים וכו ) אם אפשר גם את דעת האשכנזים וגם את דעת הספרדים.
תשובה: מותר אבל יש לעשות זאת בצורה שלא יבלוט. יש לעשות זאת בגידים ואין הבדל בין ספרדים לאשכנזים.
שאלה: כפיית כלי על חרק שמוטל על גבו בשבת: בשבת הזעיקה אותי אשתי שבחדר בו היא ישנה ליד העריסה של התינוק יש ג וק על הקיר. הוא נפל על הרצפה על גבו ופרפר במקום, האם במצב כזה מותר לכפות עליו כלי?
תשובה: מותר, כיוון שאין במקרה זה צידה וגם לא ממיתים אותו.